
ДЕЛЕГИРАН РЕГЛАМЕНТ (ЕС) 2026/314 НА КОМИСИЯТА
от 9 февруари 2026 година
за изменение на Регламент (ЕО) № 273/2004 на Европейския парламент и на Съвета и Регламент (ЕО) № 111/2005 на Съвета с цел добавяне на някои прекурсори на синтетичния катинон и амфетамина в описа на включените в списък вещества
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 273/2004 на Европейския парламент и на Съвета от 11 февруари 2004 г. относно прекурсорите на наркотичните вещества (1), и по-специално член 15 от него,
като взе предвид Регламент (ЕО) № 111/2005 на Съвета от 22 декември 2004 г. за определяне на правила за мониторинг на търговията между Съюза и трети страни в областта на прекурсорите (2), и по-специално член 30а от него,
като има предвид, че:
	(1)
	С Регламент (ЕО) № 273/2004 са установени мерки за мониторинг на търговията с прекурсори на наркотични вещества в рамките на Съюза, а с Регламент (ЕО) № 111/2005 се урежда търговията с прекурсори на наркотични вещества между Съюза и трети държави. Приложение I към Регламент (ЕО) № 273/2004 и приложението към Регламент (ЕО) № 111/2005 съдържат опис на включените в списък вещества, за които се прилагат редица хармонизирани мерки за контрол и мониторинг, предвидени в тези два регламента.

	(2)
	Националните компетентни органи посочиха увеличение на случаите на изземване на следните девет невключени в списък вещества: i) 3′-хлорoпропиофенон; ii) 2-бромо-3′-хлорoпропиофенон; iii) 3′-метилпропиофенон; iv) 2-бромо-3′-метилпропиофенон; v) 4′-метилпропиофенон; vi) 2-бромо-4′-метилпропиофенон; vii) 4′-хлорoпропиофенон; viii) 2-бромо-4′-хлорoпропиофенон и ix) фенил-2-нитропропен.



	(3)
	3′-хлорoпропиофенон и 2-бромо-3′-хлорoпропиофенон са прекурсори на 3-хлорометкатинон или клофедрон (3-CMC). 3′-метилпропиофенон и 2-бромо-3′-метилпропиофенон са прекурсори на 3-метилметкатинон (3-MMC). 4′-метилпропиофенон и 2-бромо-4′-метилпропиофенон са прекурсори на мефедрон (4-метилметкатинон или 4-MMC). 4′-хлорoпропиофенон и 2-бромо-4′-хлорoпропиофенон са прекурсори на 4-CMC (клефедрон или 4-хлорометкатинон). Фенил-2-нитропропен е прекурсор на амфетамина.

	(4)
	3-CMC, 3-MMC, 4-CMC и 4-MMC са стимуланти на основата на синтетичния катинон, поставени под международен и европейски контрол. Амфетаминът също е контролирано наркотично вещество. Тези наркотични вещества могат да породят сериозни рискове за общественото здраве и социални рискове на равнището на Съюза.



	(5)
	Комисията възложи на EUDA да направи оценка на деветте вещества и да предостави информация както за законните, така и за незаконните видове употреба (3). Според EUDA деветте вещества може да се използват в незаконното производство на наркотици чрез прости и мащабируеми методи, за чието изпълнение са необходими само основно оборудване и минимални технически умения. През последните години в ЕС се увеличиха случаите на изземване на такива прекурсори. Някои от тях се използват в производството на лекарства, предлагани на пазара на ЕС: 3′-хлоропропиофенон се използва в производството на бупропион — лекарство, предназначено за лечение на депресия и като помощно средство за спиране на тютюнопушенето. 2-бромо-3′-хлоропропиофенон е междинен продукт в производството на бупропион. 4′-метилпропиофенон се използва в производството на толперизон — мускулен релаксант, разрешен за лечението на мускулни спазми и спастичност, причинени от различни състояния. Фенил-2-нитропропен може да се използва в производството на лекарства на основата на амфетамин. Освен това EUDA потвърждава, че всичките девет засегнати вещества имат законна употреба като референтни стандарти в аналитичните лаборатории.

	(6)
	Като се има предвид, че деветте вещества могат лесно да бъдат използвани за производството на незаконни наркотици и че има доказателства за това в Съюза, регламенти (ЕО) № 273/2004 и (ЕО) № 111/2005 следва да бъдат съответно изменени, за да се включат тези девет вещества в описа на включените в списък вещества от категория 1, тъй като те представляват най-голям риск, когато бъдат отклонени към незаконното производство. За да се избегне отклоняването им от законните канали, търговията и употребата на веществата следва да бъдат предмет на най-строги мерки за контрол и мониторинг.



	(7)
	Освен това включването на деветте вещества в списък би подпомогнало националните органи в борбата им срещу незаконното производство на наркотици, тъй като от датата на влизане в сила на настоящия регламент тези вещества следва да се считат за „прекурсори“ по смисъла на член 1, точка 2 от Рамково Решение 2004/757/ПВР на Съвета (4) за установяване на минималните разпоредби относно съставните елементи на наказуемите деяния и прилаганите наказания в областта на трафика на наркотици.

	(8)
	С оглед на гореизложеното Регламент (ЕО) № 273/2004 и Регламент (ЕО) № 111/2005 следва да бъдат съответно изменени.



	(9)
	С регламенти (ЕО) № 273/2004 и (ЕО) № 111/2005 съвместно се прилагат разпоредбите относно прекурсорите на наркотичните вещества от Конвенцията на Организацията на обединените нации за борба срещу незаконния трафик на упойващи и психотропни вещества, приета във Виена на 19 декември 1988 г. и одобрена от името на Съюза с Решение № 90/611/ЕИО на Съвета (5). Предвид тясната материалноправна връзка между оправомощаванията по тези два регламента е уместно измененията да се приемат само с един делегиран акт.

	(10)
	За някои от въпросните вещества обаче са установени законни видове употреба в производството на лекарства, а други може да бъдат използвани от някои търговски лаборатории като референтен стандарт. Следователно с деветте вещества се извършва и законна търговия.



	(11)
	Поради това прилагането на настоящия регламент следва да бъде отложено, за да се даде достатъчно време на икономическите оператори да се съобразят с процедурите, предвидени в регламенти (ЕО) № 273/2004 и (ЕО) № 111/2005, и по-специално да се сдобият с разрешения за внос или износ и съответните лицензи,


ПРИЕ НАСТОЯЩИЯ РЕГЛАМЕНТ:
Член 1
Изменения на Регламент (ЕО) № 273/2004
Приложение I към Регламент (ЕО) № 273/2004 се изменя в съответствие с приложение I към настоящия регламент.
Член 2
Изменения на Регламент (ЕО) № 111/2005
Приложението към Регламент (ЕО) № 111/2005 се изменя в съответствие с приложение II към настоящия регламент.
Член 3
Влизане в сила
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Той се прилага от 18 септември 2026 година.
[bookmark: _GoBack]Настоящият регламент е задължителен в своята цялост и се прилага пряко във всички държави членки.
Съставено в Брюксел на 9 февруари 2026 година.
За Комисията
Председател Ursula VON DER LEYEN

(5)  Решение 90/611/ЕИО на Съвета от 22 октомври 1990 г. относно сключването от името на Европейската икономическа общност на Конвенцията на Организацията на обединените нации за борба срещу незаконния трафик на упойващи и психотропни вещества (ОВ L 326, 24.11.1990 г., стр. 56, ELI: http://data.europa.eu/eli/dec/1990/611/oj).

ПРИЛОЖЕНИЕ I
В приложение I към Регламент (ЕО) № 273/2004, в описа на включените в списък вещества, в таблицата за категория 1 се вмъкват следните вписвания, в последователност според кода им по КН:
	Вещество
	Обозначение по КН (ако е различно)
	Код по КН
	CAS №

	„3’-хлорoпропиофенон
	1-(3-хлорофенил)пропан-1-он
	29 147 900
	34841-35-5“

	„2-бромо-3’-хлоропропиофенон
	2-бромо-1-(3-хлорофенил)пропан-1-он
	29 147 900
	34911-51-8“

	„4’-метилпропиофенон
	1-(4-метилфенил)пропан-1-он
	29 143 900
	5337-93-9“

	„2-бромо-4’-метилпропиофенон
	2-бромо-1-(4-метилфенил)пропан-1-он
	29 147 900
	1451-82-7“

	„3’-метилпропиофенон
	1-(3-метилфенил)пропан-1-он
	29 143 900
	51772-30-6“

	„2-бромо-3’-метилпропиофенон
	2-бромо-1-(3-метилфенил)пропан-1-он
	29 147 900
	1451-83-8“

	„4’-хлорoпропиофенон
	1-(4-хлорофенил)пропан-1-он
	29 147 900
	6285-05-8“

	„2-бромо-4’-хлоропропиофенон
	2-бромо-1-(4-хлорофенил)пропан-1-он
	29 147 900
	877-37-2“

	„Фенил-2-нитропропен
	(2-нитропроп-1-ен-1-ил)бензен
	29 042 000
	705-60-2“




ПРИЛОЖЕНИЕ II
В приложението към Регламент (ЕО) № 111/2005, в описа на включените в списък вещества, в таблицата за категория 1 се вмъкват следните вписвания, в последователност според кода им по КН:
	Вещество
	Обозначение по КН (ако е различно)
	Код по КН
	CAS №

	„3’-хлорoпропиофенон
	1-(3-хлорофенил)пропан-1-он
	2914 79 00
	34841-35-5“

	„2-бромо-3’-хлоропропиофенон
	2-бромо-1-(3-хлорофенил)пропан-1-он
	2914 79 00
	34911-51-8“

	„4’-метилпропиофенон
	1-(4-метилфенил)пропан-1-он
	2914 39 00
	5337-93-9“

	„2-бромо-4’-метилпропиофенон
	2-бромо-1-(4-метилфенил)пропан-1-он
	2914 79 00
	1451-82-7“

	„3’-метилпропиофенон
	1-(3-метилфенил)пропан-1-он
	2914 39 00
	51772-30-6“

	„2-бромо-3’-метилпропиофенон
	2-бромо-1-(3-метилфенил)пропан-1-он
	2914 79 00
	1451-83-8“

	„4’-хлорoпропиофенон
	1-(4-хлорофенил)пропан-1-он
	2914 79 00
	6285-05-8“

	„2-бромо-4’-хлоропропиофенон
	2-бромо-1-(4-хлорофенил)пропан-1-он
	2914 79 00
	877-37-2“

	„Фенил-2-нитропропен
	(2-нитропроп-1-ен-1-ил)бензен
	2904 20 00
	705-60-2“

